da en da nl ca da sv da es da da da da da da da da da da da da da da da da da da en da da da da da da da de da da da da da da da da da da da da da nl da en da da es nl da
Tag med på en kunstnerisk vandring i byens natur | Ishøj Kommune
31.8.2022 11:01:38 CEST | Ishøj Kommune
Tirsdag den 13. september kan du tage med på kulturvandring i Ishøj med forestillingen ’City Matters’. Bag arrangementet står Kulturium Musikteater. Forestilling foregår både kl. 14 og 17.30 og er en del af Vestegnens Kulturuge
Oplev dit Ishøj på en helt ny måde, når Kulturium inviterer til kulturvandring med forestillingen ’City Matters’ den 13. september som en del af Vestegnens Kulturuge.
I ’City Matters’ får du chancen for at komme i nærkontakt med byens stof. Asfalt, sten og beton. En undersøgelse af byens geologiske krop og koreografi over tid. En ekspedition i selskab med det andet-end-menneskelige. Et blik og et øre på, hvordan vi mennesker er viklet ind i en større organisme.
Turen starter i Ishøj Byhave, hvorefter du følger en guide som del af en gruppe, mens en symfoni af viden, opgaver og spørgsmål leder dig ind byens rum. Komponerede lydlandskaber og skulpturelle danse-tableauer relaterer til byens stof og åbner fladerne op.
Som afslutning byder Kulturium på et glas vin eller vand i musikteatrets café, hvor du også har mulighed for at se Jakob Carlsens fotoudstilling med fotografier af byens natur på Vestegnen.
Billetter og praktiske oplysninger
Billetter koster 50 kr. og købes på Kulturium Musikteaters hjemmeside via kulturium.dk. Arrangementet foregår både kl. 14 og 17.30. Forestillingen er for voksne og unge fra 16 år og har begrænsede pladser.
Kom i praktisk tøj og fodtøj, der passer til. Der er ingen garderobe, så hvis du har noget med dig på turen, er det godt at have en lille rygsæk eller lignende at have det i.
Mødestedet er Ishøj Byhave.
Kunstnerne bag City Matters
Tora Balslev er scene- og performancekunstner og danser. I værket animerer hun råstoffer gennem bevægelse og skaber en oplevelse af byggematerialerne som noget levende.
Maiken Bauer er lydkunstner og kemiker. Gennem feltoptagelser og oversættelser af molekylevibrationer udforsker hun i værket, hvordan vores sanser resonerer med og på omgivelserne og byens materialitet.
En del af Vestegnens Kulturuge
Arrangementet er en del af Vestegnens Kulturuge 2022, hvor årets tema er ’Nye horisonter’.
Kulturvandringen ’City Matters’ foregår udover Ishøj også i Vallensbæk, Hvidovre, Albertslund og Høje Taastrup. Læs mere og se det fulde program på vestegnenskulturuge.dk.
Line Nørregård Larsen, kommunikationsmedarbejder i Kulturium: lilla@ishoj.dk
Information om Ishøj Kommune
Ishøj Store Torv 20
43 57 75 75http://www.ishoj.dk
Følg pressemeddelelser fra Ishøj Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Ishøj Kommune
Ishøj har formandskabet i nyt samarbejde på sundhedsområdet29.9.2022 08:29:29 CEST | Pressemeddelelse
Borgmester Merete Amdisen deler sammen med regionsrådsformand Lars Gaardhøj formandskabet i ny sundhedsklynge, som skal sikre bedre sammenhæng for patienter i sundhedsvæsenet
Fem partier står bag budgettet i Ishøj26.9.2022 18:51:40 CEST | Pressemeddelelse
Et stort flertal i Ishøj Byråd er nu blevet enig om, hvordan kommunens pengene skal bruges i det kommende år
Sang, højtlæsning og fællesspisning for familier22.9.2022 15:40:48 CEST | Pressemeddelelse
Tirsdag den 4. oktober kl. 17 inviterer Kulturium Bibliotek og Ishøj Kulturskole familier med børn i indskolingen til en aften med læsning, sang og spisning
Mike Tramp er på turné og giver koncert i Ishøj22.9.2022 15:13:14 CEST | Pressemeddelelse
Kulturium Musikteater i Ishøj danner rammen om en god kulturoplevelse, en fed fest, en masse god musik – alt sammen fredag den 30. september, hvor Mike Tramp fyrer den af med sit band fra kl. 20
Nu kræver borgerforslag kun 250 stemmer16.9.2022 11:31:50 CEST | Pressemeddelelse
Ishøj Byråd har besluttet at sænke det antal stemmer et borgerforslag skal have for at blive behandlet i byrådet fra 500 til 250. Erfaring efter det første halve år viser nemlig, at tallet var sat for højt
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022